
Утвърждавам:

Д.Фелонова

Директор

П Р А В И Л Н И К
ЗА ПРОПУСКАТЕЛНИЯ РЕЖИМ
В СУ „НИКОЛА ЙОНКОВ ВАПЦАРОВ” – ГР.ЦАРЕВО
I. ОБЩИ ПОЛОЖЕНИЯ:
1. Правилникът регламентира основните изисквания и реда, за пропускане и престояване на служители, учащи се, граждани, МПС, внасянето на обемисти багажи, товари, както и изнасянето на материални средства от сградата/района на СУ „Н.Й.Вапцаров” гр.Царево.

2. Правилникът е задължителен за всички служители, учащи се и граждани, работещи и посещаващи сградата и района на училището.

3. Контролът по спазването на пропускателния режим се осъществява от заместник- директорите по УД на училището.

4. Препис от Правилника е поставен на информационно табло на входа на сградата на училището.

5. Посещения на служители, учащи и граждани до директора на училището са разрешени в рамките на работното  време на Директора.

II. РЕД ЗА ПРОПУСКАНЕ И ПРЕСТОЙ НА УЧЕНИЦИ, СЛУЖИТЕЛИ, ГРАЖДАНИ И МПС:

1. Учители, ученици, служители, родители и други лица влизат и напускат сградата на училището само през централните входове на сградите – основна сграда и сградата на началното училище.

2. При поискване от страна на портиера всеки, посещаващ и двете сгради на училището е длъжен да се легитимира.

3. Учениците се допускат в сградите след проверка от охраната или дежурния учител, които са задължителни за ежедневно носене и показване за легитимиране.

4. През голямото междучасие и след излизане от последния учебен час при необходимост се отварят и двете врати на централния вход в основната сграда, с цел избягване на струпване на ученици

5. Гражданите, посещаващи директора и останалите длъжностни лица по различни поводи се пропускат в сградата на училището само през централния вход на всяка сграда:

5.1. след разрешение на лицето, което ще бъде посетено, след представяне на лична карта и записване в "Дневник за посещенията" на: име, презиме, фамилия; час на влизане и излизане; подпис на дежурния;

5.2. а по време на епидемиологична обстановка и след:
· извършване на дезинфекция;
· поставяне на лични предпазни средства
6. При влизането си в сградата посетителите оставят личната си карта на портиера и я получават обратно при напускане на сградата. При отказ на лицата да представят документ за самоличност, същите не се допускат в сградата на училището.

7. На посещаващите лица се забранява отклоняване и посещаване на други служебни лица, кабинети и помещения, извън заявените такива. След посещението, лицата следва незабавно да напуснат училището.

8. Служители на контролните органи (РУО, Община и др.) се допускат в сградата на училището без да се записват техните имена и часовете на влизане и излизане след представяне на документ, удостоверяващ статута им на служител, извършващ проверка и след уведомяване на Директора по телефона.
9. Педагогическият персонал в училището се посещава извън графика на учебните часове, по предварителна уговорка.
10. Родителите /настойниците/ могат да посещават учителите и възпитателите само в регламентирания час за приемно време, по време на родителските срещи и в междучасията /при необходимост/. Забранено е посещението и отклоняването на учители и възпитатели по време на час.

11.Не се разрешава влизането в сградата и района на училището на лица, които:
· са въоръжени;
· са с неадекватно поведение - пияни, дрогирани и с явни психични отклонения;
· внасят упойващи вещества, спиртни напитки и други, които при употреба биха застрашили живота и здравето на околните;

· разпространяват
/продават/
и
рекламират
литература
и
артикули
с религиозно и порнографско съдържание;

· проявяват агресивно поведение;
· проявяват вандалски характер;
· водят и разхождат кучета и други животни;
· носят със себе си обемисти багажи, кашони, денкове и др. подобни.
12.Не се допуска използването на училищния двор и спортната площадка от външни лица.

      13.Забранено е разхождането на домашни животни в училищния двор и спортната площадка.
      14.Не се разрешава оставянето на багаж/ чанти, куфари, сакове, торби, кашони, пакети, кутии и др./, кореспонденция, апаратура - и др. от външни лица за съхраняване при охраната.

      15.Не се разрешава влизането в сградата на училището на лица, които носят със себе си обемисти багажи, кашони, денкове и други подобни.

      16.Влизането в района на училището на МПС, с изключение на колите на ПБЗН, полиция и на Спешна помощ, става само с разрешение от директора.

      17.Паркиране на МПС в района на училището се разрешава само при служебни посещения на контролни органи и инстанции.

      18.3а ремонтни дейности се пропускат само лица, за които е уведомен директорът или заместник- директорът.

     19.Куриери на пратки изчакват пред входа на училището лицето, за което е предназначена пратката.

     20.Пропускателният режим се осъществява в рамките на учебните дни и часове.
     21.По време на кампании по прием, провеждане на родителски срещи и други масови мероприятия, правилата на достъп се уточняват допълнително.

III. РЕД ЗА ВНАСЯНЕ И ИЗНАСЯНЕ НА БАГАЖИ, ТОВАРИ, ТЕХНИКА, ТЕХНИЧЕСКИ СРЕДСТВА И ИМУЩЕСТВА:

1. Внасянето в сградата на училището и района на багажи, товари, техника, технически средства и имущества за служебни нужди става след разрешение от ръководството на училището.

2. Изнасянето на багажи, товари, техника, технически средства и имущества и др. от сградата и района на училището става само след разрешение от ръководството и проверка съдържанието на същите.

3. При констатиране на нарушения при внасянето и изнасянето на багажи, товари, техника, технически средства и имущества и др. в/от сградата и района на училището се докладва на директора, а при необходимост и на съответното РПУ.

       ІV.
САНКЦИИ:
        1.За неизпълнение на настоящия правилник работниците и служителите в училището носят дисциплинарна отговорност.

2. Неизпълнение на наредбите на настоящия правилник се санкционира по предвидения от Закона ред.

        3.Санкциите за нерегламентирано влизане и паркиране на МПС на територията на училището се налага от общинска полиция и КАТ.
       V. ЗАКЛЮЧИТЕЛНИ РАЗПОРЕДБИ:
1. Настоящият правилник за пропускателния режим в училището е приет на Заседание на ПС/Протокол№2/28.10.2025 г. и утвърден със Заповед №РД 11-318/29.10.2025 г. на директора на СУ „Н.Й.Вапцаров“ гр.Царево.

2. Настоящият правилник за пропускателния режим в училището се актуализира при необходимост по реда на неговото утвърждаване.

3. Копия от настоящия правилник за пропускателния режим в училището се съхраняват  при заместник-директора, при охраната, в учителската стая и на официалния сайт на училището за сведение и изпълнение.

4. Всички класни ръководители в първия за учебната година час на класа и на първата родителска среща запознават учениците и родителите с Правилника срещу подпис.
